Michalov vrch

Michalov vrch () leží v geomorfologickom podcelku Rázdiel, v severnej časti pohoria Tribeč.

Polohopis 
Nachádza sa na severnom okraji Skýcovskej vrchoviny, ktorá je geomorfologickou časťou Rázdiela, približne  východne od obce Veľký Klíž a rovnako ďaleko južne od osady Ondrášová pri Kolačne.  Práve v chotári tejto obce sa vrch nachádza.

Z vrcholu je možné pozorovať okolité vrchy, pri vhodných podmienkach aj susedné pohoria, vrátane južnej časti Malej Fatry. Na vrchole Michalovho vrchu sa nachádzajú pozostatky laténskeho hradiska, z ktorého sa zachoval dodnes viditeľný val. V 11. storočí tu bol vybudovaný hrad, prebudovaný v 12. a 13. storočí, ktorý však už v nasledujúcom storočí zanikol. V 15. storočí bola jeho časť dočasne obnovená. V blízkom sedle Vrchhora sa nachádzajú ruiny benediktínskeho (románskeho) kláštora a obnovená kaplnka, ktorá sa stala pútnickým miestom turistov zo širokého okolia.

Vrch leží v Chránenej krajinnej oblasti Ponitrie. Je súčasťou územia európskeho významu SKUEV2133 Hôrky.

Prístup 
 po  modrej značke:
 z obce Veľký Klíž cez rázc. Vrchhora 
 z obce Veľké Uherce cez rázc. Vojtechov a Vrchhora 
 neznačenou lesnou cestou z Ondrášovej

Referencie

Iné projekty

Pozri aj 
 Zoznam vrcholov v Tribeči
 Hôrky (chránené územie)

Vrchy v Tribeči
Vrchy v okrese Partizánske
Vrchy pod 1000 metrov na Slovensku